CELEX: 22007D0006
Language: mt
Date: 2007-04-27 00:00:00
Title: Deċiżjoni tal-Kumitat Konġunt taż-ŻEE Nru 6/2007 tas- 27 ta' April 2007 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim taż-ŻEE

9.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 209/11
               
            DEĊIŻJONI TAL-KUMITAT KONĠUNT TAŻ-ŻEE
      Nru 6/2007
      tas-27 ta' April 2007
      li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 43/2005 tal-11 ta' Marzu 2005 (1).
               
            
                  (2)
               
               
                  Id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (tfassil mill-ġdid) (2), kif irranġata mill-ĠU L 76, 16.3.2007, p. 35, għandha tiġi inkorporata mal-Ftehim.
               
            
                  (3)
               
               
                  Id-Direttiva 2006/42/KE tirrevoka d-Direttiva 98/37/KE (3) li hija inkorporata mal-Ftehim u li b'konsegwenza ta' dan għandha tiġi rrevokata taħt il-Ftehim b'seħħ mid-29 ta' Diċembru 2009,
               
            IDDEĊIEDA DAN LI ĠEJ:
      Artikolu 1
      Dan li ġej għandu jiġi miżjud mal-punt 5 (id-Direttiva tal-Parlament Ewropew u tal-Kunsill 95/16/KE) fil-Kapitolu III ta' l-Anness II mal-Ftehim:
      “, kif emendat bi:
      
                  —
               
               
                  
                     32006 L 0042: Id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 (ĠU L 157, tal-9.6.2006, p. 24), kif irranġata mill-ĠU L 76, tad-16.3.2007, p. 35.”
               
            Artikolu 2
      Il-Kapitolu XXIV ta' l-Anness II mal-Ftehim għandu jkun emendat kif ġej:
      
                  1.
               
               
                  Il-punt li ġej għandu jiddaħħal wara l-punt 1b (Direttiva 2000/9/KE tal-Parlament Ewropew u tal-Kunsill):
                  
                              “1c.
                           
                           
                              
                                 32006 L 0042: Id-Direttiva 2006/42/KE tal-Parlament Ewropew u tal-Kunsill tas-17 ta' Mejju 2006 dwar il-makkinarju, u li temenda d-Direttiva 95/16/KE (tfassil mill-ġdid) (ĠU L 157, 9.6.2006, p. 24), kif irranġata mill-ĠU L 76, 16.3.2007, p. 35.”
                           
                        
            
                  2.
               
               
                  It-test tal-punt 1 (Direttiva 98/37/KE tal-Parlament Ewropew u tal-Kunsill) għandu jitħassar b'seħħ mid-29 ta' Diċembru 2009.
               
            Artikolu 3
      It-testi tad-Direttiva 2006/42/KE, kif irranġati mill-ĠU L 76, 16.3.2007, p. 35, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ nhar it-28 ta' April 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tkun ippublikata fis-Sezzjoni ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 27 ta' April 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 198, 28.7.2005, p. 45.
      
         (2)  ĠU L 157, 9.6.2006, p. 24.
      
         (3)  ĠU L 207, 23.7.1998, p. 1.
      
         (*)  Ebda ħtiġijiet kostituzzjonali m'huma indikati.